Rikunarita-ORG/Wikinium huggingface dataset:
# Хантер коллеж

Хантер коллеж нь АНУ-ын Нью-Йорк хотод байрладаг улсын их сургууль юм. Энэ нь Нью-Йоркийн Хотын Их Сургуулийн (CUNY) бүрэлдэхүүнд багтдаг бөгөөд таван сургуулийн хүрээнд 100 гаруй бакалавр болон магистрын хөтөлбөр санал болгодог. Мөн Хантер коллеж нь Хантер ахлах сургууль болон бага сургуулийг удирддаг. Хантер коллеж нь анх 1870 онд эмэгтэйчүүдийн сургууль хэлбэрээр байгуулагдсан бөгөөд 1946 онд анхны эрэгтэй оюутнуудаа элсүүлжээ. Гол кампус нь 1873 оноос хойш Парк өргөн чөлөөнд байрлаж ирсэн. 1943 онд Элеанор Рузвельт нөхөр Франклин Делано Рузвельт болон өөрийн хуучин байрлалтай байшинг сургуулийн мэдэлд хүлээлгэн өгсөн ба энэхүү барилга нь 2010 онд шинэчлэгдэн “Roosevelt House” хэмээн олон нийтийн бодлогын хүрээлэн болон нээгдсэн. Hunter коллеж нь 6 жилийн хугацаанд бакалаврын оюутнуудын 57 хувийг төгсгөдөг. Тус сургууль нь дараах дөрвөн салбар сургуультай:

1. Урлаг ба Шинжлэх Ухааны Сургууль

2. Боловсролын Сургууль

3. Эрүүл Мэндийн Мэргэжлийн Сургууль

4. Нийгмийн Ажлын Сургууль

2018 оны намар, тус сургуульд элсэн орох бакалаврын хөтөлбөрийн элсэлтийн хүлээн авах хувь 36% байсан. Хантер коллеж нь 120 гаруй бакалаврын хөтөлбөр санал болгодог. Үүнд: 5 бакалаврын гэрчилгээний хөтөлбөр, 73 бакалаврын (BA) зэрэг,10 шинжлэх ухааны бакалаврын (BS) зэрэг,25 бакалавр-мастер хосолсон хөтөлбөр багтдаг.
# Чарльз Паркер

Чарли Паркер, 1947 он.
**Чарли (Чарльз) Паркер** (англи. *Charles (Charlie) «Bird» Parker, Jr.*, 1920 оны 8-р сарын 29-нд төрж, 1955 оны 3-р сарын 12-нд нас барсан) — Америкийн жааз хөгжмийн саксофончин болон хөгжмийн зохиолч, жааз хөгжмийн "бибоп" (англи. *bebop*) урсгалыг үндэслэгчдийн нэг.

Чарли Паркер Луи Армстронг, Дюк Эллингтон нарын хамт жааз хөгжмийн түүхэн дэх хамгийн нөлөө бүхий хөгжимчдийн нэг гэж тооцогддог.

## Намтар

Канзас муж улсын Канзас-Сити хотод төрж өссөн Чарли Паркер Чарльз болон Эдди Паркер хоёрын цорын ганц хүүхэд байв.

Чарли Паркер 11 настайгаасаа саксофон тоглож эхэлсэн бөгөөд 14 настайдаа сургуулиасаа хөгжмийн зэмсэг зээлж аван сургуулийн хамтлагт тоглож байжээ.

Чарлигийн эцэг гэртээ ховор үзэгддэг байсан ч хүүдээ ямар нэг хэлбэрээр хөгжмийн нөлөө үзүүлсэн юм. Учир нь эцэг нь циркт төгөлдөр хуурч, бүжигчин, дуучин байсан юм. Дараа нь тэр төмөр замд зөөгч, тогоочоор ажиллаж байсан бол Чарлигийн эх орон нутгийн "Western Union"-ны салбарт ажилладаг байжээ.

1930-аад оны сүүлээр Паркер саксофоныг илүү хичээнгүйлэн сурч эхэлсэн. Энэ хугацаанд тэрээр импровизацын үндсэн зарчмуудыг эзэмшсэн бөгөөд "бибоп" үүсэх зарим санааг боловсруулсан. Тэрээр нэгэн ярилцлага өгөхдөө "3-4 жилийн турш өдөрт 15 цаг саксофоноор хичээллэдэг байсан" гэжээ.

Паркерт "Count Basie", "Benny Moten" нарын томоохон хамтлагууд ихээхэн нөлөөлжээ. Чарли Канзас-Сити болон түүний эргэн тойронд жааз клубт, орон нутгийн хамтлагуудад тоглодог байв. Тэрээр Бастер Смитийн удирдлага дор тоглох техникээ боловсронгуй болгосон.

1939 онд Паркер хөгжимчин болохын тулд Нью-Йорк руу нүүжээ. Гэхдээ Нью-Йоркт тэрээр зөвхөн хөгжим тоглохоос гадна мөнгө олох ёстой байв. Арт Татумын байнга тоглодог Jimmy's Chicken Shack-д долоо хоногт 9 доллараар аяга таваг угаагчаар ажилладаг байжээ. 1942 онд Чарли МакШэнн хамтлагийг орхин Эрл Хайнсын найрал хөгжимд тоглохоор тэндээ бүрээчин Диззи Гиллеспи (англи. *Dizzy Gillespie*)-тэй танилцжээ.

1945 онд Чарли Паркер Диззи Гиллеспи, Макс Роуч, Бад Пауэлл нарын хамт жааз хөгжмийн ертөнцийг хормын зуур орвонгоор нь эргүүлсэн юм шиг санагдав. Тэдний жижиг бүрэлдэхүүнтэй анхны (магадгүй хамгийн агуу) тоглолтуудын нэг нь 2005 онд дахин гарсан “Нью-Йорк хотын танхимд шууд. 1945 оны 6-р сарын 22" юм. Удалгүй Бибоп хөгжимчид болон хөгжим сонирхогчдын дунд өргөнөөр хүлээн зөвшөөрөгдсөн юм.

Чарли Паркер 1955 оны 3-р сарын 12-нд таалал төгсөв. Үхлийн шалтгаан нь элэгний хатууралтай холбоотой байсан бөгөөд энэ нь вируст гепатитын сүүлийн шатны үр дагавар байсан гэдэг.
# Нью-Йорк Улсын Их Сургуулийн хараа судлалын коллеж

Нью-Йорк Улсын Их Сургуулийн нүд судлалын коллеж (SUNY optometry) нь Нью Йорк хотын улсын Нью-Йорк Улсын Их Сургуулийн хараа судлалын сургууль юм. SUNY Optometry нь улсдаа хамгийн том оптометрийн байгууламжуудын нэг бөгөөд дэлхийн хараа зүйн боловсрол, хараа судалгааны төвүүдийн нэг гэдгээрээ танигдсан юм. Тус коллеж нь 1971 онд захирагч Нельсон Рокфеллер байгуулсан ба АНУ-ын хамгийн том цогц их сургуулийн систем болох Нью-Йоркийн Улсын Их Сургуулийн системийн нэг хэсэг юм. SUNY optometry нь Нью-Йоркийн гурван муж дахь хараа судлалын цорын ганц сургууль бөгөөд Америкийн хамгийн их хүн амтай хот буюу Нью Йоркийн 100 милийн зайд орших цорын ганц хараа судлалын сургууль юм.

SUNY Хараа зүйн судлалын коллеж
Нью Йоркийн Мужийн Их Сургуулийн Хараа судлалын коллеж нь Нью Йорк Мужийн Их Сургуулийн Төлөөлөн Удирдах Зөвлөлөөс зөвшөөрөл авсан бөгөөд тус коллеж нь Дундад Улсын Дээд Боловсролын Комиссоос (MSCHE) бүс нутгийн хэмжээнд магадлан итгэмжлэгдсэн. Энэ нь мэргэжлийн болон анагаахын боловсролын хөтөлбөрүүдийг хараа судлалын боловсролын  итгэмжлэлийн зөвлөл магадлан итгэмжлүүлдэг.
# Жереми Кларксон

Жереми Кларксон, 2012 он.
**Жереми Кларксон** (англи. *Jeremy Charles Robert Clarkson*, 1960 оны 4-р сарын 11-нд Их Британийн Йоркшир мужийн Донкастер хотод төрсөн) — Английн телевизийн нэвтрүүлэг хөтлөгч, автомашины чиглэлийн сэтгүүлч, фермер. Телевизийн «Top Gear» шоу нэвтрүүлгийн хөтлөгч гэдгээрээ алдартай.

Жеймс Мэйтэй хамт тэрээр дэлхийн хойд соронзон туйлд автомашинаар хүрч очсон анхны хүн бөгөөд энэ тухай "Top Gear" телевизийн шоу нэвтрүүлгийн нэг ангид гарсан.

Жереми Кларксон Британийн хэд хэдэн бүс нутгийн сонинд бичдэг болж сэтгүүл зүйн карьераа эхлүүлсэн бөгөөд 1988 онд анхны Top Gear нэвтрүүлгийн хөтлөгч болсноор өргөн алдар нэрийг олж авсан байна. 1990-ээд оны дунд үеэс тэрээр Британийн телевизээр өөрийн шоу нэвтрүүлэг хөтөлж эсвэл зочноор оролцдог байсан. Ж.Кларксон машины мотороос гадна түүх, технологи зэрэг сэдвээр хөтөлбөр, ном зохиосон. 1998-2000 онд тэрээр өөрийн ток шоуг хөтөлж байжээ.

2007 онд Кларксон Үндэсний телевизийн шагналын эзэн болсон. "The Independent" сонины мэдээлснээр тэр жилдээ ном, DVD-гээ борлуулснаас гадна сонины булангуудаа бичиж 1,7 сая фунт стерлинг олсон байна. Түүний Top Gear шоунаас олсон жилийн орлого нь 1 сая фунт стерлингээр үнэлэгдсэн байна.
# Гуантанамо дахь хорих анги

Хорих ангийн өрөө
**Гуантанамо дахь хорих анги** (англи. *Guantanamo Bay detention camp*) — "терроризмын эсрэг дайн"-ын үеэр АНУ-ын эрх баригчид янз бүрийн улс оронд баривчилсан хүмүүст зориулсан хорих анги. Хорих анги нь ижил нэртэй Гуантанамо хотоос 30 км-ийн зайд, Куба улсын Гуантанамо буланд байрлах АНУ-ын тэнгисийн цэргийн баазын газар нутагт байрладаг. 2025 оны 1-р сарын байдлаар тус хорих анги байгуулагдсанаас хойш 48 орны 780-аас доошгүй хүн хоригдож байснаас 756-г нь өөр газар шилжүүлсэн бөгөөд 9 нь хорих ангид нас барж, 15 хүн үлдсэн байна.

## Түүх

Тус шорон 2002 оны 1-р сард "Лалын хэт даврагсдын талд цэргийн ажиллагаанд оролцсон" гэж буруутгагдсан эхний 20 хүнийг Афганистанаас авчрах үед нээгдсэн юм.

2002-2006 онд Афганистан, Иракт явуулсан ажиллагааны үеэр Америкийн цэргүүдэд олзлогдсон гадаадын 750 гаруй иргэн тус газраар дамжин өнгөрчээ. Тэд бүгдээрээ Америкийн цэргийнхний үзэж байгаагаар Аль-Каида буюу Талибан хөдөлгөөний талд үйл ажиллагаанд оролцсон.

Энэ хугацаанд 250 орчим хүнийг суллаж, өөр хорих анги руу болон харьяалагддаг улс орон руу нь шилжүүлэн өгсөн байна. Бусад хоригдлуудын нэрийг 2006 оны 4-р сар хүртэл "аюулгүй байдлын үүднээс" маш нууцалсан. 2006 оны дөрөвдүгээр сард Пентагон дэлхийн 41 орны Гуантанамогийн өмнө болон одоо хоригдож байсан 558 хүний ​​нэрсийн жагсаалтыг гаргажээ. 2006 оны 4-р сарын байдлаар тус шоронд 490 хоригдол үлдэж байгаагаас ердөө аравхан нь албан ёсоор яллагдагчаар татагдсан байна. Ихэнх нь Саудын Араб (132 хүн), Афганистан (125), Йемен (107) улсын иргэд байсан юм.

Гуантанамо хорих ангид мөн АНУ-ын БНХАУ-д шилжүүлэн өгөхөөс татгалздаг уйгарын салан тусгаарлагчид байдаг ажээ.

2014 оны 6-р сард Gallup компанийн явуулсан санал асуулгаар америкчуудын 29 хувь нь шоронг хаахыг дэмжиж байгаа бол 66 хувь нь эсэргүүцэж байна.
# Хокүсай

| Хокүсай |
| --- |
| 北斎 |
| Өөрийн хөрөг |
| Төрсөн | Токитаро Япон: 時太郎 (1760-10-31)31 10 сарын 1760 Япон, Эдо |
| Нас барсан | 10 5 сарын 1849(1849-05-10) (88 насалсан) Япон, Эдо |
| Known for | Үкиёо-э зураг, Манга, Бар хэвлэл |
| Works | *Канагавагийн их давалгаан чанад* *Тааламжит салхи, цэлмэг тэнгэр* *Наймаалж ба шумбагч эмэгтэй* |

**Кацүшика Хокүсай** (*яп. 葛飾 北斎*, 1760 оны 10 сарын 31-нд төрсөн – 1849 оны 5 сарын 10-нд нас барсан) Эдогийн үеийн Японы үкиёо-э зураач, барчин. Түүний Фүжи уулын гучин зургаан үзэмж нэртэй цуврал бар хэвлэлийн бүтээлээс хамгийн алдартай нь Канагавагийн их давалгаан чанад. Хокүсай дан ганц хүний хөрөг бус, байгалийн үзэмж, ургамал, амьтныг зурснаар үкиёо-э урлагийг хөгжүүлжээ. 19-р зуунд Японы хаалттай үе дуусгавар болж, Японы урлаг соёл баруунд танигдах үед Винсент ван Гог, Клод Моне нар Хокүсайн бүтээлийг судалж өөрсдийн бүтээлдээ хэв маягийг нь шингээжээ.

Дотоодын жуулчлал ихсэж, мөн өөрөө ч Фүжи уулыг хүндэлдэг байсан учир алдарт *Фүжи уулын гучин зургаан үзэмж* бүтээлээ туурвисан. Уг цувралаас *Канагавагийн их давалгаан чанад*, *Тааламжит салхи, цэлмэг тэнгэр* бүтээлүүд нь гадаад дотоодын олны хүртээл болж, хамгийн алдартай бүтээл нь болсон юм.

Хокүсай 88 насалж, нас барах хүртлээ бар хэвлэлийн үкиёо-э, уран зураг, номын зураг зэрэг 30,000 бүтээлээ туурвин, хүн төрөлхтний урлагийн түүхэнд үнэтэй хувь нэмэр оруулжээ.

## Онцлох бүтээлүүд

* *Канагавагийн их давалгаан чанад*,
 *Фүжи уулын гучин зургаан үзэмж цуврал*
* *Тааламжит салхи, цэлмэг тэнгэр*,
 *Фүжи уулын гучин зургаан үзэмж цуврал*
* *Уулын бэл дэх аадар*,
 *Фүжи уулын гучин зургаан үзэмж цуврал*
* *Шимоцүкэ аймгийн Күроками уулын Кирифүри хүрхрээ*,
 *Аймаг аймгийн хүрхрээн аялал цуврал*
* *Наймаалж ба шумбагч эмэгтэй* (1814)
* *Хөхөө ба токэнка (цэцэг)*, 1834
*Жижиг цэцэгс цуврал*
* *Цагаан дэглий*
* *Урсгал сөрөх мөрөг загас*
* *Оива-сан*,
 *Зуун үлгэр цуврал*
* *Натюрморт*, суримоно бар
* *Коүшүү аймгийн Кажиказава*,
*Фүжи уулын гучин зургаан үзэмж цуврал*
* *Сэшшү аймгийн Тэнма гүүр*,
 *Аймаг аймгийн содон гүүрийг харахуй цуврал*
* *Шоүшүү аймгийн Чоүши*,
 *Мянган зургийн далай цуврал*
* *Тэнгисийн хөвөөн дээрх Фүжи уул*,
 *Фүжи уулын гучин зургаан үзэмж цуврал*
* *Кисо замын гүн дэх Амида хүрхрээ*,
 *Аймаг аймгийн хүрхрээн аялал цуврал*
* *Луу*, Обүсэ, 1844
* *Давалгаа*, Обүсэ, 1845
* *Фүжиг даван нисэх луу*, 1849
* *Цасанд буй бар*, 1849

## Эшлэл
# Intel

Intel лого
**Intel Corporation** нь Калифорни мужийн Санта Кларад төв байртай америкийн үндэстэн дамнасан корпораци юм. Энэхүү корпораци нь орлогоороо дэлхийд хамгийн томд тооцогдох хагас дамжуулагчийн чип үйлдвэрлэгч билээ. Мөн ихэнх персонал компьютерт ашиглагддаг х86 цуврал микропроцессорийн бүтээгч юм.

Энэ өгүүлэл дутуу дулимаг бичигджээ. Нэмж гүйцээж өгөхийг хүсье.
# Програм хангамж хөгжүүлэлт

Программ зохиохын (**программ хангамж хөгжүүлэлт**) тулд тодорхой дэс дараалал бүхий алхмуудыг хийх хэрэгтэй. Үүнд программын талаар ерөнхий судалгаа хийх, хэрэглэгчийн хэрэгцээ ба шаардлагыг тодорхойлох, загварчлан төлөвлөх, түүн дээр тулгуурлан программ зохиох, зохиосныхоо дараа шаардлагад нийцэж байгаа эсэхийг шалгах, цаашид үргэлжлүүлэн хөгжүүлэх зэрэг программ зохиох явцад хийгдэж болох олон үйл ажиллагаанууд орно. Ялангуяа программ анх зохиож эхлэхэд маркетинг, мэдээлэл технологи, судалгаа, менежмент зэрэг программ зохиох ажилтай холбоотой салбар болгоны хамтын үйл ажиллагаа нэн чухал байдаг. Мэргэжлийн зөвлөх үйлчилгээ авснаар та илүү чанартай бүтээгдэхүүн үйлчилгээг авах болно.

## Программ хангамж хөгжүүлэх процесс

"Тодорхой дэс дараалал бүхий алхмуудыг" программ хангамж хөгжүүлэх процесс гэж нэрлэдэг. Үүнд:

1. Хэрэглэгчийн хэрэгцээ, шаардлагыг авах
2. Тодорхойлолт (Программыг тодорхойлох)
3. Архитектур (Программын бүтэц)
4. Загварчлал
5. Хийх (код бичих)
6. Тест хийх
7. Суулгалт
8. Арчилгаа